
    545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR. 139
                                                             din 31 august 2017
     privind prelungirea unui contract de închiriere pentru imobilul cu destinaţia de liceu, 

        aflat în proprietatea privată a Parohiei Evanghelice C.A. Sighişoara 
   
Consiliul Local al Municipiului Sighişoara, întrunit în şedinţă ordinară,   
Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 21.913/16.08.2017, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;

Având în vedere adresa Parohiei Evanghelice C.A. Sighişoara cu nr. 279/09.08.2017, înregistrată la Municipiul Sighişoara sub nr. 21.682/10.08.2017, proprietara imobilului situat în Municipiul Sighişoara, str. Scării, nr. 5 – corp A, corp B şi terenul aferent, cu destinaţia de liceu – Liceul Teoretic “Joseph Haltrich”, cu referire la prelungirea/reînnoirea contractului de închiriere nr. 274/700/2007, încheiat cu Liceul Teoretic “Joseph Haltrich”, aşa cum a fost modificat şi completat prin actul adiţional nr. 1/341/915/28.09.2012, a cărui termen va expira la data de 31.08.2017;

Având în vedere contractul de închiriere nr. 274/700/2007, aşa cum a fost modificat şi completat prin actul adiţional nr. 1/341/915/28.09.2012, încheiat între Parohia Evanghelică C.A. Sighişoara, în calitate de proprietar şi Liceul Teoretic “Joseph Haltrich”, în calitate de chiriaş, având ca obiect imobilul situat în Municipiul Sighişoara, str. Scării, nr. 5 – corp A, corp B şi terenul aferent, cu destinaţia de liceu – Liceul Teoretic “Joseph Haltrich”, a cărui termen va expira la data de 31.08.2017;

Având în vedere prevederile Ordonanţei de Urgenţă nr. 94/2000 privind retrocedarea unor bunuri imobile care au aparţinut cultelor religioase din România, republicată, cu modificările şi completările ulterioare;

Având în vedere prevederile Legii nr. 165/2013 privind măsurile pentru finalizarea procesului de restituire, în natura sau prin echivalent, a imobilelor preluate în mod abuziv în perioada regimului comunist  în România, cu modificările şi completările ulterioare;

Având în vedere prevederile Legii nr. 1/2011, legea educaţiei naţionale, cu modificările şi completările ulterioare;
Având în vedere prevederile art. 555 – 562 şi art. 1777 – 1823 din Legea nr. 287/2009 privind Codul civil, republicat, cu modificările şi completările ulterioare;

Având în vedere Raportul de specialitate al Direcţiei Administrarea Patrimoniului, înregistrat cu nr. 21.912/16.08.2017, prin care se propune prelungirea unui contract de închiriere pentru imobilul cu destinaţia de liceu, aflat în proprietatea privată a Parohiei Evanghelice C.A. Sighişoara, îndeplinindu-se prevederile legale în acest sens;

Având în vedere avizele favorabile ale tuturor comisiilor pe domenii de specialitate;
În temeiul art. 36 alin. (2) lit. „d”, alin. (6) lit. „a” punctul 1 şi alin. (9), art. 45 alin. (1) şi a art. 115 alin. (1) lit. „b” din Legea nr. 215/2001, Legea administraţiei publice locale, republicată, cu modificările şi completările ulterioare,

H O T Ă R Ă Ş T E:

Art. 1. (1) Se aprobă prelungirea contractului de închiriere nr. 274/700/2007, aşa cum a fost modificat şi completat prin actul adiţional nr. 1/341/915/28.09.2012, încheiat între Parohia Evanghelică C.A. Sighişoara, în calitate de proprietar şi Liceul Teoretic “Joseph Haltrich”, în calitate de chiriaş, având ca obiect imobilul situat în Municipiul Sighişoara, str. Scării, nr. 5 – corp A, corp B şi terenul aferent, cu destinaţia de liceu – Liceul Teoretic “Joseph Haltrich”, a cărui termen va expira la data de 31.08.2017.

(2) Chiria este cea stabilită prin contractul de închiriere.

(3) Perioada pentru care se aprobă prelungirea contractului de închiriere este de 5 (cinci) ani.

(4) Prelungirea contractului de închiriere se va face prin act adiţional.

Art. 2. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, aparatul de specialitate al primarului, Liceul Teoretic “Joseph Haltrich” şi Parohia Evanghelică C.A. Sighişoara.

Art. 3. Prin grija d-nei Bizo Anca, Secretar al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.

PREŞEDINTE DE ŞEDINŢĂ,

  

     Matei Ovidiu – Daniel   
                                                                                         Contrasemnează/Avizat pentru legalitate

                   SECRETAR,



                     Bizo Anca
(Prezenta s-a adoptat cu 15 voturi ”pentru” și 1 ”abținere”)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar; 

  2 ex. Direcţia Administrarea Patrimoniului;

  1 ex. Biroul Buget, Contabilitate, Salarizare - Direcţia Economică;
  1 ex. Biroul Juridic;

  1 ex. Parohia Evanghelică C.A. Sighişoara;

  1 ex. Liceul Teoretic “Joseph Haltrich”.
12 ex. 

B.A.
